Pomocný prípravok v ochrane rastlín pre profesionálnych používateľov

**VIGO®**

Neiónové zmáčadlo vo forme vodorozpustného koncentrátu (SL), určené pre profesionálnych používateľov v kombinácii s preemergentnými a skoro postemergentnými herbicídmi.

**AKTÍVNA ZLOŽKA:**

|  |  |
| --- | --- |
| **Polyether-polydimethylsiloxan-copolymer** | **47,50 % hm** |

**Látky nebezpečné pre zdravie, ktoré prispievajú ku klasifikácii prípravku:** nerelevantné

**OZNAČENIE:** nepožaduje sa

Výstražné slovo sa nepožaduje

**EUH401 Dodržiavajte návod na používanie, aby ste zabránili vzniku rizík pre zdravie ľudí a životné prostredie.**

**Pred použitím prípravku si dôkladne prečítajte návod na použitie!**

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!

Neznečisťujte vody pomocným prostriedkom alebo jeho obalom. (Nečistite aplikačné zariadenie v blízkosti povrchových vôd/Zabráňte kontaminácii vôd spláchnutím z fariem a z ciest).

**V kombinácii s prípravkom na ochranu rastlín sa uplatňuje prísnejšia klasifikácia!**

|  |  |
| --- | --- |
| **Výrobca:** | FINSTAR s.r.o., Zápy 272, 250 01 Zápy, Česká republika |
|  | |
| **Držiteľ autorizácie:** | FINSTAR s.r.o., Zápy 272, 250 01 Zápy, Česká republika |
|  | |
| **Číslo autorizácie ÚKSÚP:** | **18-00204-PM** |
|  |  |
| **Dátum výroby:** | uvedené na obale |
| **Číslo výrobnej šarže:** | uvedené na obale |
| **Balenie:** | 1 l HDPE fľaša  5 l HDPE kanister |

® je ochranná známky firmy Finstar

**PÔSOBENIE PRÍPRAVKU**

VIGO® zlepšuje pokryvnosť a priľnavosť aplikačnej kvapaliny čím sa zvyšuje aj ich odolnosť proti dažďu. Možno ho použiť pri aplikáciách na list v kombinácii so všetkými typmi autorizovaných herbicídnych prípravkov, predovšetkým v kombinácii s preemergentnými a skoro postemergentnými herbicídmi, kedy pri aplikácii na pôdu umožňuje vytvorenie postrekového filmu aj v takých situáciách, kedy príprava pôdy nebola ideálna a pozemok je hrudovitý.

**NÁVOD NA POUŽITIE**

| **Plodina** | **Účel použitia** | **Dávka na ha** | **Ochranná doba** | **Poznámka** |
| --- | --- | --- | --- | --- |
| **všetky plodiny** | zlepšenie vlastností aplikačnej kvapaliny | 150 ml  TM s preemergentne používanými herbicídmi | AT | max. 1 x za rok |
| **všetky plodiny** | zlepšenie vlastností aplikačnej kvapaliny | 80 - 100 ml  TM so skoro postemergentne používanými herbicídmi | AT | max. 1 x za rok |

Ochranná doba sa riadi prípravkom na ochranu rastlín, s ktorým je pomocný prostriedok miešaný.

**POKYNY PRE APLIKÁCIU**

VIGO® aplikujte v kombinácii so všetkými typmi autorizovaných preemergentných a skoro postemergentných herbicídov v termínoch od zasiatia až do obdobia krátko po vzídení. VIGO® je možné využiť v situáciách, keď je potrebné aplikovaný herbicíd krátko po aplikácii zapracovať do pôdy. Podmienky použitia a ochranné doby sa riadia podľa prípravku, s ktorými je VIGO® kombinovaný.

**VPLYV NA UŽITOČNÉ A INÉ NECIEĽOVÉ ORGANIZMY**

Neboli zistené žiadne negatívne vplyvy prípravku na užitočné a necieľové organizmy.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Pri použití prípravku VIGO® naplňte nádrž postrekovača do ¾ vodou a za stáleho miešania pridajte odmerané množstvo herbicídu. Po dôkladnom premiešaní pridajte odmerané množstvo prípravku VIGO® a za stáleho miešania doplňte nádrž postrekovača na požadovaný objem.

Nepripravujte väčšie množstvo postrekovej tekutiny ako to, ktoré bezprostredne po príprave použijete.

Prázdny obal z tohto prípravku vypláchnite vodou, a to buď ručne (3-krát po sebe) alebo na primiešavacom zariadení umiestnenom na postrekovači. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov.

**BEZPEČNOSTNÉ OPATRENIA**

Pri práci s prípravkom používajte ochranný pracovný odev, gumové rukavice a gumovú obuv. Pri príprave postreku používajte aj ochrannú zásteru z pogumovaného textilu. Počas práce a po nej až do vyzlečenia ochranného odevu a dôkladného umytia tváre a rúk teplou vodou a mydlom nie je dovolené piť, jesť, ani fajčiť! Pri manipulácií zabráňte postriekaniu pokožky a vniknutiu prípravku do očí!

Postrekujte len za bezvetria, alebo pri miernom vánku a v tom prípade v smere po vetre od pracujúcich.

Pokiaľ nie je používaný ochranný odev pre jedno použitie, potom ochranný odev a OOPP pred ďalším použitím vyperte resp. očistite. Nepoužívajte kontaktné šošovky pri príprave aplikačnej kvapaliny ani pri striekaní.

Prípravok nie je horľavinou. Ak sa dostane do centra požiaru, požiar haste najlepšie hasiacou penou, hasiacim práškom, pieskom, alebo zeminou. Vodou haste len formou vytvárania jemnej hmly, alebo kropením a to len v tých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje spodných ani povrchových vôd.

**Dôležité upozornenie**

Pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín.

**PRVÁ POMOC**

**Všeobecné odporúčania:** Keď voláte na telefónne číslo Toxikologického strediska alebo idete na lekárske ošetrenie, majte so sebou obal, etiketu alebo kartu bezpečnostných údajov tohto prípravku.

**Po vdýchnutí:** Vyviesť zasiahnutú osobu na čerstvý vzduch, udržiavať v teple a pokoji.

**Po zasiahnutí pokožky:** Odstrániť zasiahnutý odev. Zasiahnuté miesto umyť veľkým množstvom vody a mydlom. Ak podráždenie pokožky pretrváva, vyhľadať lekára. Znečistený odev pred opätovným použitím vyprať.

**Po zasiahnutí očí:** Oči, vrátane pod viečkami vyplachovať prúdom čistej vody po dobu 10-15 min. Ak pretrvávajú príznaky podráždenia, vyhľadať lekárske ošetrenie. Ak používate kontaktné šošovky, je potrebné odstrániť ich a zlikvidovať.

**Po požití:** Podať 10 tabliet aktívneho uhlia + 0,5 l vody. Ihneď vyhľadať lekárske ošetrenie a lekárovi ukázať tento obal alebo etiketu. Nevyvolávať zvracanie.

V prípade potreby lekár liečbu môže konzultovať s Národným toxikologickým informačným centrom v Bratislave (tel.: **02- 54774 166**).

**ČISTENIE APLIKAČNÉHO ZARIADENIA**

Spôsob čistenia aplikačného zariadenia sa riadi podľa prípravku, ku ktorému je VIGO® pridávaný.

**SKLADOVANIE**

Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5 až +30C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Pri dodržaní podmienok skladovania v neporušených originálnych obaloch je doba použiteľnosti prípravku 2 roky od dátumu výroby.

**ZNEŠKODNENIE OBALOV A ZVYŠKOV**

Vyprázdnený obal vymyte vodou a likvidujte ako ostatný odpad.

Nepoužitý prípravok v pôvodnom obale a prázdne obaly z prípravku odovzdajte v mieste zberu domového odpadu špeciálne vytvoreného pre tento účel (v rámci triedenia odpadov) príslušnou samosprávou (informujte sa u orgánu miestnej správy)! Obaly od prípravku sa nesmú znovu používať na akékoľvek iné účely!